प्रवेश के लिए लाटरी 7 को
नगरी| सत्र 2017-18 में आरटीई के तहत सहायक नोडल संस्था श्रृंगी ऋषि उमावि के अधीनस्थ अशासकीय शालाओं में 25 प्रतिशत सीटों पर नि:शुल्क प्रवेश के लिए दिनांक 7 मार्च को सुबह 10.30 बजे प्रवेश मेले का आयोजन किया जाएगा। इस दौरान लाटरी निकालकर बच्चों का चयन प्रवेश के लिए किया जाएगा।
कुरूद में किसान मेला कल से
कुरूद| दो दिवसीय किसान मेला एवं लोकार्पण कार्यक्रम का आयोजन खेल मेला मैदान कुरूद में 4 मार्च से किया गया है। इस मेले में उन्नत कृषकों का सम्मान किया जाएगा, वहीं शासकीय विभागों द ्वारा प्रदर्शनी लगाई जाएगी। साथ ही कृषि पाठशाला व संगोष्ठी के कार्यक्रम भी होंगे। मेले का शुभारंभ 4 मार्च को सुबह 11 बजे केबिनेट मंत्री अजय चंद्राकर के मुख्य आतिथ्य में होगा। 5 मार्च को समापन समारोह के मुख्य अतिथि कृषि मंत्री बृजमोहन अग्रवाल होंगे। अध्यक्षता केबिनेट मंत्री अजय चंद्राकर करेंगे। लोगों के मनोरंजन के लिए शाम 5 से 7 बजे तक सांस्कृतिक कार्यक्रम भी होंगे।
hin_Deva hin_Deva awa_Deva hin_Deva